b'\n_START_ARTICLE_\nSurname-i Vehbi\n_START_PARAGRAPH_\nSurname-i Vehbi je bogato ilustriran rokopis iz 18. stoletja, ki podrobno opisuje petnajst dnevni festival leta 1720 v Istanbulu, ki je spremljal obrezovanje \xc5\xa1tirih sinov sultana Ahmeda III. (1703-1740). Festival je bil \xc4\x8detrto najve\xc4\x8dje praznovanje v zgodovini Osmanskega cesarstva in zadnji, ki je bil tako razko\xc5\xa1en in je trajal tako dolgo._NEWLINE_137 barvnih miniatur in spremno besedilo je naslikal in napisal Levni, slavni slikar in pesnik na dvoru Ahmeda III., s svojimi pomo\xc4\x8dniki. Izvirnik tega izjemnega dela je shranjen v knji\xc5\xbenici muzeja pala\xc4\x8de Topkap\xc4\xb1 v Istanbulu._NEWLINE_Surname je star osmanski obi\xc4\x8daj, da so se v spomin na praznovanja, ki so potekala ob posebnih prilo\xc5\xbenostih, na primer rojstvih sultanovih otrok in porokah, izdale posebej zato napisane in ilustrirane knjige. Levni je na svojih miniaturah odli\xc4\x8dno ujel in prikazal dogajanja leta 1720, med katera so spadale voja\xc5\xa1ke parade, glasbene prireditve, cirku\xc5\xa1ke predstave in ognjemeti.'